Imtella' Novembru 30, 2021 Raġel ġie arrestat wara li beda jbigħ ġurati moqlija lill-passiġġiera l-oħra fuq titjira tal-Uganda Airlines minn Dubaj. Miegħu ġie arrestat dak li ġibed il-filmat u li tellgħu fuq il-midja soċjali. Mubiru Paul u Hajib Kiggundu tressqu taħt arrest quddiem il-Qorti tal-Uganda, fejn ġew mixlija li ħolqu inkonvenjent, ma obdewx l-istruzzjonijiet tal-membri tal-ekwipaġġ, u li ssugraw li jxerrdu l-mard bi traskuraġni; bl-akkuża tal-aħħar iġġorr magħha sa seba' snin ħabs. L-Uganda Airlines ikkundannat l-imġieba taż-żewġ irġiel iżda qalet li se tikkunsidra li żżid il-ġurat moqli fil-menù tagħha, wara li nnutat l-interess mill-passiġġiera f'dan l-istaġun li ma kienx wieħed tajjeb għall-ġurati fl-Uganda. F'nofs dan ix-xahar il-Kummissjoni Ewropea approvat il-konsum tal-ġurati mal-lista ta' ikel sigur għan-nies. Ara iktar hawn: Il-Kummissjoni Ewropea tapprova l-konsum tal-ġurati